**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 545/2017**

**ΑΔΑ:** Ω5Ν0ΩΨΑ-Μ0Ζ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 46ο/2017 Της 20Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Μερική τροποποίηση της αρ. 484/2017 Α.Ο.Ε. ’’**

Στην Άρτα, σήμερα, 20-10-2017 και ώρα 11:00 π.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την αρ. **40345 /20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5.Ζέρβας Κων/νος**  **6.Λιλής Γεώργιος**  **7.Παπαϊωάννου Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Πριν την συζήτηση η επιτροπή ομόφωνα απεφάνθη για το κατεπείγον της συνεδρίασης

Ο κ. Πρόεδρος εισηγούμενος το 2ο τακτικό θέμα: **Μερική τροποποίηση της αρ. 484/2017 Α.Ο.Ε.** είπε: Προκειμένου ο Δήμος μας να κατασκευάσει Παιδική χαρά και χώρο στάθμευσης στην Τ.Κ. Ροδαυγής και πλατεία στην Τ.Κ. Κεραματών η Οικονομική Επιτροπή με απόφασή της είχε ορίσει συμβολαιογράφο την κ. Τσιώρη Αγγελική για να προβεί σε όλες τις απαραίτητες ενέργειες για την υπογραφή σύμβασης χρησιδανείουμεταξύ του Δήμου Αρταίων και Ι.Μ. Νικοπόλεως και Πρεβέζης. Επειδή όμως η σύμβαση χρησιδανείου θα πρέπει να υπογραφεί μεταξύ του Δήμου Αρταίων και των Ι.Ν. Αγ. Παρασκευής Ροδαυγής και Αγ. Τριάδας Κεραματών θα πρέπει να τροποποιήσουμε μερικώς την αρ. **484/2017** απόφασή μας.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 Ν.3852/2010 και την εισήγηση του Προέδρου της.

**ΑΠΟΦΑΣΙΖΕΙ ΟΜΟΦΩΝΑ**

**Α.** Τροποποιεί μερικώς την αρ. 484/2017 απόφασή της και ορίζει συμβολαιογράφο του Δήμου την κ. Τσιώρη Αγγελική , προκειμένου να προβεί στις απαραίτητες ενέργειες για την υπογραφή σύμβασης χρησιδανείου μεταξύ Δήμου Αρταίων και των Ι.Ν. Αγ. Παρασκευής Ροδαυγής και Αγ. Τριάδας Κεραματών της Ι.Μ. Νικοπόλεως και Πρεβέζης διάρκειας 25 ετών με σκοπό την παραχώρηση χώρου στην Τ.Κ. Ροδαυγής για δημιουργία παιδικής χαράς και χώρου στάθμευσης και την παραχώρηση χώρου στην Τ.Κ. Κεραματών για την κατασκευή πλατείας.

**Β.** Κατά τα λοιπά ισχύει η αρ. 484/2017 απόφασή της

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 545 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*