**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 544 /2017**

**ΑΔΑ:** ΨΟΩΜΩΨΑ-Α5Δ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 46ο/2017 Της 20Ης ΟΚΤΩΒΡΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης για την εναρκτήρια ενημερωτική ημερίδα – εγκαίνια του Κέντρου Κοινότητας Δήμου Αρταίων και έγκριση διάθεσης πίστωσης ’’**

Στην Άρτα, σήμερα, 20-10-2017 και ώρα 11:00 π.μ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την αρ. **40345 /20-10-2017** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (7) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Χαρακλιάς Κων/νος**  **5.Ζέρβας Κων/νος**  **6.Λιλής Γεώργιος**  **7.Παπαϊωάννου Κων/νος** | **ΑΠΟΝΤΕΣ**    **1.Βασιλάκη-Μητρογιώργου**  **Βικτωρία**  **2. Κοσμάς Ηλίας** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Πριν την συζήτηση η επιτροπή ομόφωνα απεφάνθη για το κατεπείγον της συνεδρίασης

Πρόεδρος εισηγούμενος το 1ο τακτικό θέμα: **Έγκριση πραγματοποίησης δαπάνης για την εναρκτήρια ενημερωτική ημερίδα – εγκαίνια του Κέντρου Κοινότητας Δήμου Αρταίων και έγκριση διάθεσης πίστωσης** έθεσε υπόψη της Επιτροπής την εισήγηση της Υπηρεσίας η οποία αναφέρει τα εξής**:** Το Κέντρο Κοινότητας αποτελεί τον βασικό πυρήνα διευρυμένων υπηρεσιών με εξατομικευμένη ολιστική προσέγγιση, το οποίο υποστηρίζοντας ή συνεργώντας με τη Δ/νση Κοινωνικών Υπηρεσιών του Δήμου Αρταίων, αποτελούν μια δράση «ομπρέλα» παρέχοντας υπηρεσίες οι οποίες ανταποκρίνονται και θα ενισχύουν τις πολιτικές που ήδη υλοποιούνται ή προγραμματίζονται, όπως η καθολική εφαρμογή του Κοινωνικού Εισοδήματος Αλληλεγγύης, το πρόγραμμα του ΤΕΒΑ, οι ρυθμίσεις του Ν.4320/2015 για την αντιμετώπιση της ανθρωπιστικής κρίσης, η εφαρμογή ενεργητικών πολιτικών απασχόλησης σε συνεργασία με τον ΟΑΕΔ και την ΓΓ Δια Βίου Μάθησης, κλπ.

Οι ενέργειες δημοσιότητας στοχεύουν στη βέλτιστη ενημέρωση και ευαισθητοποίηση της τοπικής κοινωνίας. Οι τελικοί αποδέκτες από τη μια πλευρά, είναι οι δυνητικά ωφελούμενοι του Κέντρου Κοινότητας και από την άλλη η τοπική κοινωνία, καθώς και οι Υπηρεσίες και οι Φορείς και όλα τα μέλη του δικτύου. Προκειμένου για την επίτευξη βέλτιστων αποτελεσμάτων κατά τη λειτουργία του Κέντρου επιβάλλεται η εξωστρέφειά της και η συνεχής ενημέρωση του κοινού. Ένα συντονισμένο πλάνο ενεργειών δημοσιότητας, αποτελεί βασικό εργαλείο επίτευξης των αναμενόμενων στόχων του Κέντρου και διοχέτευσης πολλαπλασιαστικών οφελών για την κοινωνία της Άρτας.

Οι βασικοί επικοινωνιακοί στόχοι που τίθενται με τις δράσεις δημοσιότητας είναι:

* Η διασφάλιση της διαφάνειας για το σύνολο των επιμέρους ενεργειών του έργου
* Ενεργοποίηση φορέων, επιχειρήσεων και πολιτών για την υποστήριξη του Δικαιούχου και την αποφυγή εμπόδιων που θα αναδειχτούν κατά την υλοποίηση
* Κινητοποίηση για ενεργό συμμετοχή της ευρύτερης τοπικής κοινωνίας, για τη συντονισμένη στήριξη πολιτών που βρίσκονται σε ανάγκη
* Γνωστοποίηση των θετικών αποτελεσμάτων, άμεσων και έμμεσων, βραχυπρόθεσμων και μακροπρόθεσμων από την υλοποίηση του εν λόγω έργου

Μία από τις Δράσεις του Πλάνου Δημοσιότητας που κατέθεσε ο Δήμος Αρταίων για την ένταξη της εν λόγω Δομής στο Επιχειρησιακό Πρόγραμμα Ήπειρος και που πρέπει να υλοποιήσουμε είναι **η εναρκτήρια ενημερωτική ημερίδα**  για την προσέλκυση και ενημέρωση όσο το δυνατόν περισσότερων ωφελουμένων αλλά και την ενεργοποίηση φορέων ,επιχειρήσεων και πολιτών, για την υποστήριξη των Δικαιούχων που βρίσκονται σε ανάγκη. Με το παρόν εισηγούμαστε την έγκριση πραγματοποίησης δαπάνης ύψους χιλίων εκατόν εξήντα έξι ευρώ και ογδόντα τεσσάρων λεπτών (1166,84 €) σε βάρος του Κ.Α.60-7341.003 «Κέντρο Κοινότητας Δήμου Αρταίων» του προϋπολογισμού έτους 2017,προκειμένου να καλυφθεί η απαιτούμενη δαπάνη. Έχει προηγηθεί πρωτογενές αίτημα με αριθμό 17REQ0021183792017-10-20. Στον προϋπολογισμό του Δήμου ,ο οποίος ψηφίσθηκε με την αριθ.446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου- Δυτικής Μακεδονίας, υπάρχει σχετική πίστωση και την έγκριση και διάθεσης της παραπάνω πίστωσης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας και γενομένης ψηφοφορίας κατά την οποία ο κ. Παπαϊωάννου ψήφισε όχι

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης, του **Κ.Α.** 60-7341.003 «Κέντρο Κοινότητας Δήμου Αρταίων» προϋπολογισμού **1.166,84 €** ,προκειμένου να καλυφθεί η απαιτούμενη δαπάνηγια την εναρκτήρια ενημερωτική ημερίδα – εγκαίνια του Κέντρου Κοινότητας Δήμου Αρταίων.

**Β.** Εγκρίνει και διαθέτει πίστωση **1.166,84 €** του **Κ.Α.** 60-7341.003 ‘’Κέντρο Κοινότητας Δήμου Αρταίων ‘’ για το σκοπό αυτό.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 544/2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*